Legal Document

Category: 21

Text:
160. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.ΣΤ. 6580 της 2/12 Ιουλ. 1979 (ΦΕΚ Β΄ 607) Περί συστάσεως Γραφείου Γραμματείας σε Οργανικές Μονάδες του ΥΠ.Ε.Π.Θ. Έχοντας υπόψη: 1.Το άρθρ. 2 παρ. 4 του Νόμ. 51/1975 «περί αναδιοργανώσεως των Δημοσίων Πολιτικών Υπηρεσιών». 2.Το Π.Δ. 147/1976 «περί του Οργανισμού της Κεντρικής Υπηρεσίας του Υπουργείου Εθν. Παιδείας και Θρησκευμάτων (ΥΠΕΠΘ)». 3.Το Π.Δ. 164/1979 «περί της διαδικασίας τηρήσεως πρωτοκόλλου των εισερχομένων και εξερχομένων εγγράφων παρά τω ΥΠΕΠΘ». 4.Την ανάγκη για εύρυθμη και αποτελεσματική λειτουργία των Υπηρεσιών του ΥΠΕΠΘ και παρακολουθήσεως της διακινήσεως της αλληλογραφίας αυτών, αποφασίζουμε: 1.Συνιστούμε Γραφεία Γραμματείας σε κάθε μία από τις κατωτέρω Οργανικές Μονάδες του ΥΠ.Ε.Π.Θ., όπως αυτές νοούνται κατά το Π.Δ. 164/1979, ήτοι: Στη Γενική Διεύθυνση Θρησκευμάτων, στη Γενική Διεύθυνση Ανωτάτης Εκπαιδεύσεως, στην Υπηρεσία Εκπαιδεύσεως της Γεν. Δ/νσεως Γενικής Εκπ/σεως, στην Υπηρεσία Διοικήσεως της Γεν. Δ/νσεως Γενικής Εκπαιδεύσεως, στη Γενική Δ/νση Επαγγελματικής Εκπ/σεως, στη Γενική Δ/νση Προγραμματισμού Μηχανοργανώσεως και Εποπτικών Μέσων, στην Υπηρεσία Εκπαιδεύσεως Ελληνοπαίδων Εξωτερικού και Ξένων και Μειονοτικών Σχολείων, στη Διεύθυνση Διοικητικού, στη Διεύθυνση Θεμάτων Σπουδαζούσης Νεότητος και Εξωσχολικών Οργανώσεων και στη Διεύθυνση Διεθνών Εκπαιδευτικών Σχέσεων. 2.Τα Γραφεία Γραμματείας των ανωτέρω Οργανικών Μονάδων έχουν τις αρμοδιότητες που ορίζουν: α) το Π.Δ. 164/1979, για τους υπεύθυνους υπαλλήλους της Οργανικής Μονάδος και β) η εγκύκλιος του ΥΠ.Ε.Π.Θ. Φ.992.11/ΣΤ 776/27.1.1979, με την οποία πρέχονται οδηγίες για τη διακίνηση της εισερχομένης και εξερχομένης αλληλογραφίας. 3.Τα Γραφεία Γραμματείας θα τελούν υπό την άμεση εποπτεία και τον έλεγχο των Αναπληρωτών Γενικών Διευθυντών ή των Προϊσταμένων των Ανεξάρτητων Υπηρεσιών και Ανεξάρτητων Διευθύνσεων, οι οποίοι θα έχουν και τη φροντίδα για την απαιτούμενη επάνδρωση των γραφείων με μετακίνηση υπαλλήλων, κατά προτίμηση από τους Κλάδους ΜΕ και ΣΕ, που υπηρετούν στις ανωτέρω Οργανικές Μονάδες. Η απόφαση αυτή να δημοσιευθεί στην Εφημερίδα της Κυβερνήσεως.